Document ID: 32008D0609

ODLOČBA KOMISIJE
z dne 16. julija 2008
o spremembi Odločbe 2006/636/ES o določitvi letne razdelitve zneska podpore Skupnosti za razvoj podeželja po državah članicah za obdobje od 1. januarja 2007 do 31. decembra 2013
(notificirano pod dokumentarno številko C(2008) 3347)
(2008/609/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (EKSRP) (1) in zlasti člena 69(4) Uredbe,
ob upoštevanju naslednjega:
(1)
Sklep Sveta 2006/493/ES z dne 19. junija 2006 o določitvi zneska podpore Skupnosti za razvoj podeželja za obdobje od 1. januarja 2007 do 31. decembra 2013, letne razdelitve in najmanjše zneske, ki se dodelijo regijam, ki so upravičene do pomoči v okviru cilja „konvergenca“ (2) je bil spremenjen, da bi se v skladu z Uredbo (ES) št. 1698/2005 upoštevala odločitev proračunskega organa o prenosu nekaterih odobrenih sredstev za prevzem obveznosti v okviru zneska podpore Skupnosti za razvoj podeželja, ki v letu 2007 niso bila porabljena, v leto 2008 in naslednja leta v skladu z določbami točke 48 Medinstitucionalnega sporazuma med Evropskim Parlamentom, Svetom in Komisijo o proračunski disciplini in dobrem finančnem poslovodenju (3).
(2)
Odločbo Komisije 2006/636/ES (4) je zato treba spremeniti -
SPREJELA NASLEDNJO ODLOČBO:
Člen 1
Priloga k Odločbi 2006/636/ES se nadomesti z besedilom iz Priloge k tej odločbi.
Člen 2
Ta odločba se uporablja od proračunskega leta 2008 dalje.
Člen 3
Ta odločba je naslovljena na države članice.
V Bruslju, 16. julija 2008

Labels: 18
15
19
5